Diari Oficial de la Generalitat Valenciana


Sumari del DOGV 9460, del 31-10-2022 (2022/9968)

RESOLUCIÓ de 26 d'octubre de 2022, de la Direcció General de Formació Professional i Ensenyaments de Règim Especial, per la qual s'amplia la línia de crèdit de la convocatòria establida en la Resolució de 20 de juliol de 2022, de la Direcció General de Formació Professional i Ensenyaments de Règim Especial, per la qual es convoca la sol·licitud d'assignacions econòmiques extraordinàries per a la conversió d'aules en espais tecnològics en els centres docents de titularitat pública de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9968


Data del document
:   26-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 d'octubre de 2022, de la Direcció General de Formació Professional i Ensenyaments de Règim Especial, per la qual s'amplia la línia de crèdit de la convocatòria establida en la Resolució de 20 de juliol de 2022, de la Direcció General de Formació Professional i Ensenyaments de Règim Especial, per la qual es convoca la sol·licitud d'assignacions econòmiques extraordinàries per a la conversió d'aules en espais tecnològics en els centres docents de titularitat pública de la Generalitat. [2022/9968]  
Publicada la Resolució de 20 de juliol de 2022, de la Direcció General de Formació Professional i Ensenyaments de Règim Especial, per la qual es convoca la sol·licitud d'assignacions econòmiques extraordinàries per a la conversió d'aules en espais tecnològics en els centres docents de titularitat pública de la Generalitat (DOGV 9390 / 25.07.2022), i vistes les necessitats dels centres i les sol·licituds presentades, aquesta direcció general estima convenient i oportú ampliar la línia de crèdit per a aquesta convocatòria.  
De conformitat amb el que es disposa en el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i d'acord amb el resolc quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i segons l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport que recull les competències de la Direcció General de Formació Professional i Ensenyaments de Règim Especial, resolc:  
  
  
Primer. Objecte i àmbit d'aplicació  
Ampliar el crèdit disponible per a les ajudes a centres públics convocada per la Resolució de 20 de juliol de 2022, de la Direcció General de Formació Professional i Ensenyaments de Règim Especial, per la qual es convoca la sol·licitud d'assignacions econòmiques extraordinàries per a la conversió d'aules en espais tecnològics en els centres docents de titularitat pública de la Generalitat (DOGV 9390 / 25.07.2022).  
  
Segon Aplicació pressupostària i import de la convocatòria  
1. El finançament d'aquestes ajudes s'amplia en 330.000 euros a càrrec de l'aplicació pressupostària 24.77.25.155.81.2, que s'afigen a 1.320.000 euros establits en la Resolució de 20 de juliol de 2022, de la Direcció General de Formació Professional i Ensenyaments de Règim Especial.  
2. Així doncs, l'import global màxim disponible serà d'1.650.000 euros que es distribuirà a cada centre seleccionat a raó de 55.000, com s'estableix en la convocatòria. Amb aquesta ampliació del crèdit s'incrementa el nombre màxim d'ajudes concedides en 6, sobre les 24 establides inicialment, i el total és de 30.  
  
Tercer. Producció d'efectes  
La present resolució produirà efecte a partir de l'endemà de la seua publicació en el Diari Oficial de la Generalitat Valenciana.  
  
València, 26 d'octubre de 2022.- El director general de Formació Professional i Ensenyaments de Règim Especial: Manuel Gomicia Giménez.